Kankerbehandeling veroorsaak Tutu se infeksie - Maroela Media
Pastoor Canon Tutu, Tutu se dogter, het Maandag in 'n verklaring gesê die prosedure is gedoen om die stand van die infeksie te bepaal waarmee haar pa al die afgelope paar weke sukkel. Tutu se mediese span is ook tevrede met die vordering van die antibiotiese behandeling.
"Hy sal nog 'n paar dae in die hospitaal bly vir behandeling en waarneming. Alhoewel die kanker onder beheer is, is die infeksie 'n gevolg van die kankerbehandeling wat die aartsbiskop in die verlede ontvang het," het sy gesê.
Pastoor Canon het mense oor die hele wêreld bedank vir hul gebede en ondersteuning. "Die familie is geraak deur die barmhartigheid van die regerende party, opposisiepartye en pres. [Jacob] Zuma wat die landsburgers gevra het om vir my pa te bid."
Tutu is aanvanklik op 14 Julie in 'n Kaapstadse hospitaal opgeneem vir die behandeling van 'n infeksie. Die familie het destyds gesê die infeksie is nie verwant aan die prostaatkanker wat hy oor die afgelope 18 jaar handhaaf nie.
Tutu is op 21 Julie uit die hospitaal ontslaan, maar 'n week later weer opgeneem toe hy ongemak ervaar het.